cyanic-selkie/wikianc huggingface dataset:
Švicarski nož
Standardna dužina švicarskog noža je oko 9 cm, a širina oko 2 cm. Debljina zavisi o količini alatki u njemu. Iako je crvena boja standardna, postoje noževi i u drugim bojama.
Apatija
Apatija (grč. apatheia, neosjetljivost) psihičko je stanje bezvoljnosti, potištenosti, ravnodušnosti, gubitka čuvstvenosti i afekta. To je bolesno stanje kod kojega vanjski događaji ne pobuđuju nikakvo subjektivno doživljavanje, javlja se kod duševne zaostalosti, melanholije, depresije, shizofrenije.
LHX9
LIM-homeoboks 9 jest protein koji je kod ljudi kodiran genom LHX9 sa hromosoma 1.
Aminokiselinska sekvenca
Dužina polipeptidnog lanca je 397 aminokiselina, a molekulska težina 43.976 Da.
Funkcija
Ovaj gen kodira člana porodice gena LIM-homeoboksa razvojno eksprimiranih transkripcijskih faktoraa. Kodirani protein sadrži homeodomen i dva LIM-domena koji se vezuju za cistein, uključene u interakcije protein-protein. Protein je vrlo sličan proteinu miša koji uzrokuje agenezu gonada kada je inaktiviran, što ukazuje na ulogu u razvoju gonada. Alternativna prerada rezultira višestrukim varijantama transkripta.
NGC 7540-2
NGC 7540-2 je kompaktna galaksija i nalazi se u sazviježđu Pegaz.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 4623
NGC 4623 (također poznat kao MCG 1-32-135, PGC 42647 i UGC 7862) je prečkasta spiralna galaksija koja je udaljena oko 87 miliona sg od Zemlje i nalazi se u sazviježđu Djevica. Najveći prečnik je 2,20 (56 hiljada sg) a najmanji 0,7 uglovnih minuta (18 hiljada sg). Prvo otkriće je napravio John Frederick William Herschel 13. aprila 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Čudesni Spiderman
Zarada
Čudesni Spiderman je već prvog dana prikazivanja u Americi oborio rekord najboljeg utorka svih vremena sa zaradom od 35,5 miliona dolara te se uz sjajne reakcije kritike i publike može očekivati da prvi dugi praznični vikend Dana Nezavisnosti u Americi završi sa zaradom od preko 150 miliona dolara što će uz zaradu na svjetskim kino blagajnama od preko 120 miliona dolara donijeti desetodnevni promet od gotovo 300 miliona dolara.
3D
Čudesni Spiderman je snimljen u najmodernijoj 3D tehnologiji.
Premijera
Premijera filma bila je 13. juna 2012. u Tokiju, 3. jula 2012. u New Yorku i 12. jula 2012. u Zenici.
McDonnell Douglas F/A-18 Hornet
F/A-18 Hornet je američki dvomotorni višenamjenski lovac.
Dizajniran je od strane McDonnell Douglasa i Northropa 1970. godine za potrebe korištenja od strane američke ratne mornarice i američkog marinskog korpusa. "Hornet" također koriste zrakoplovstva nekoliko drugih zemalja. Avion se nalazi u upotrebi akrobatske grupe američke mornarice Blue Angels od 1986. godine. Zadaci kojima je "Hornet" namijenjen su prvenstveno lovačka pratnja, zaštita pomorske flote, bliska zračna podrška, napadi na ciljeve na zemlji i izviđanje iz zračnog prostora. Međutim, on može izvršavati zadatke presretanja nepoznatih letjelica i punjenje gorivom prijateljskih aviona, u zračnom prostoru. Iako je dobar borbeni avion, odličnih manevarskih karakteristika, "Hornet" ima nešto manji dolet u odnosu na svoje savremenike.
Historijat
Američka ratna mornarica pokrenula je projekat mornaričkog eksperimentalnog lovca (VFAX), kako bi se zamijenili postojeći Douglas A-4 Skyhawk, LTV A-7 Corsair II, te lovci McDonnell F-4 i nadopunio lovac F-14 Tomcat. Viceadmiral Kent Lee je bi glavni zastupnik VFAX programa, protiv kritičara među kojima su bili oficiri mornarice, među kojima je i viceadmiral bio William D. Houser.
U augustu 1973. godine, Kongres SAD-a je odobrio mornarici program niskobudžetnog osiguranja alternative avionu F-14 Tomcat. Grumman je predlagao modifikaciju postojećeg „Tomcata“, sa novom oznakom F-14X, dok je McDonnell Douglas predlagao F-15 Eagle koji bi bio prilagođen mornarici. Oba projekta su odbijena, jer im cijena nije bila bitno niža u odnosu na postojeći F-14. Tog ljeta ministarstvo odbrane je je naredilo mornarici da uporedno procijeni prednosti programa lakog lovca američkog zrakoplovstva (LVF) (eng. Lightweight Fighter), razmatrana su se dva prototipa, General Dynamics YF-16 i Northrop YF-17. Zrakoplovstvo je tražilo dnevni borbeni avion bez napadačkih sposobnosti. U maju 1974. godine, 34 miliona dolara sa projekta mornarice VFAX je prebačeno na novi program mornaričkog borbenog aviona (NACF), sa namjerom da se iskoristi maksimum tehnologije razvijene u LVF programu lakog lovca.
Reprojekat YF-17
thumb|lijevo|YF-17 Cobra Iako je YF-16 izašao kao pobjednik LWF konkurenciji, mornarica je bila skeptična po pitanju koliko je ekonomično da se jednomotorni kopneni lovac može razvijati u mornarički za uzlijetanje i slijetanje s nosača aviona. 2. maja 1975. mornarica se odlučila za YF-17. Kako avioni koji su konkurisali u LWF nisu imali slične projektne zahtjeve sa mornaričkim programom VFAX, Američka mornarica je tražila od McDonnell Douglasa i Northropa da projektuju novi avion, na bazi konfiguracije YF-17, prema njihovim zahtjevima. 1. marta 1977. tajnik američke mornarice W. Graham Claytor objavio je da će F-18 dobiti naziv "Hornet" (bos. stršljen).
McDonnell Douglas i Northrop su zajednički nastupili u ovom projektu, s tim što je McDonnell Douglas bio primarni izvođač radova, a Northrop sekundarni, jer je McDonnell Douglass imao veće iskustvo u gradnji aviona za mornaricu. Kompanije su podijelile proizvodnju, tako je McDonnell Douglas obavljao završno sklapanje, što predstavlja nekih 20 procenata posla, McDonnell Douglas je bio primarni proizvođač dijelova za mornaričku verziju, dok je Northrop reprojektom razvio i finalno sklapao i vršio završna ispitivanja „kopnene“ varijante F-18L, za koju se pretpostavljalo da će biti zainteresovani inostrani korisnici.
F-18, na početku poznat kao McDonnell Douglas model 267, drastično je bio izmjenjen od YF-17. Te projmene su uključivale drugačiji stajni trap, sklapajuća krila, katapult prilikom polijetanja, kao i kuku za hvatanje užeta za zaustavljanje prilikom slijetanja aviona na palubu broda. Početni plan je predviđao gradnju ukupno 780 primjeraka, F-18A jednosjeda lovac i A-18A za primarno dijelvanje zrak — tlo, koji su se razlikovali samo u opremi i TF-18A dvosjeda, koji je zadržao kompletne borbene sposobnosti osnovnog F-18, ali je imao nešto manje rezervoare za gorivo, zbog ugradnje drugog sjedišta. Sa reprojektom opreme, i multifunkcionalnim prikazivačima u kabini, postalo je moguće kombinovati A-18A i F-18A u jedan avion. Od 1980. godine, avion počinje da nosi oznaku F/A-18A od 1. aprila 1984. godine, a TF-18A je dobio je oznaku F/A-18B.
Northrop F-18L
F-18L verzija se uveliko poklapa sa avionom Američke mornarice F/A-18A, sa namjenom „kopnene“ varijante za izvoz, sa različitim alternativama opremanja. To je u suštini lakša varijanta F/A-18A za oko 1.130 do 1.360 kg (prazan opremljen). Njegov kapacitet podvješavanja oružja je povećan od 6.210 kg na 9.070 kg. To je uglavnom postignuto oslobađanjem krila za veći broj podvjesnih nosača, od 9 na 11. Kod F-18L, spoljašnji nosači oružja su pomjereni u odnosu na korijen krila i tako su smanjena opterećenja krila na savijanje. Sa ovim je postignuto da može da nosi rakete zrak-zrak srednjeg dometa AIM-7 Sparrow ili Skyflash, pored standardnih kratkog dometa AIM-9 Sidewinder. F-18L je ojačan za normalno ubrzanje 9 g, a mornarička varijanta F/A-18A na 7,5 g.
Ova situacija je pogoršala partnerstvo između McDonnell Douglasa i Northropa, uslijed otvorene konkurencije u prodaji inostranim partnerima dvije „kopnene“ varijante aviona, F-18L i F-16 Fighting Falcon. U oktobru 1979. godine, McDonnell Douglas je podnio više tužbi za zloupotrebu zajedničke tehnologije primjenjene u varijanti aviona F-18L, u ponudi Northropu inostranim partnerima bez saglasnosti drugog partnera. McDonnell Douglas je zatražio zabranu. Slučaj je riješen u 1985. godini, kada su se nagodili da McDonnell Douglas isplati Northropu 50 miliona dolara za prava na kompletan projekat. Tada je Northrop prestao rad na F-18L, a izvoz je sveden samo na varijante aviona F-16 Fighting Falcon i F/A-18.
Poboljšanja i izmjene projekta
Tokom 1990. godine, Američka mornarica je bila suočena sa potrebom da zamijeni svoje tadašnje stare avione A-6 Intruder i A-7 Corsair II, bez novog potpunog razvoja za odgovarajuću zamjenu. Da bi riješili ovaj problem, mornarica je nadgradnjom razvila F/A-18E/F Super Hornet. „Hornet“ i „Super Hornet“ ispunjavaju komplementarne uloge u arsenalu ratne mornarice, u periodu dok se ne uvede u operativnu upotrebu F-35 Lightning II, koji će prvenstveno zamijeniti varijantu F/A-18A-D Hornet.
Mornarica se odlučila da poveća vijek upotrebe određenih svojih F/A-18 do 10.000 sati leta, zbog kašnjenja F-35B.
Opis aviona
thumb|200px|„Hornet“ u zaokretu sa velikim normalnim ubrzanjem „g“, tokom letačkog programa na aeromitingu. F/A-18 Hornet je dvomotorni, srednjokrilac, višenamjenski taktički borbeni avion. Veoma je pokretan, zahvaljujući dobrom odnosu potiska pogona prema ukupnoj težini aviona, sa digitalnim električnim komandama leta. Ovi dodaci u prednjem korijenom dijelu krila osiguravaju „Hornetu“ upravljivost i stabilan let i pri velikim napadnim uglovima.
Posjeduje dva vertikalna stabilizatora, međusobno postavljena pod „V“ uglom sa diferencijalnim otklanjanjem, što je još jedna specifičnost projekta, što također doprinosi njegovoj upravljivosti pri letu na velikim napadnim uglovima.
Avion „Hornet“ je normalne aerodinamičke šeme. Zmaj je namijenjen resursu od 6 hiljada sati, na 2 hiljade polijetanja pomoću katapulta i 2 hiljade slijetanja koristeći kočeću kuku. Projekat vazduhoplova dupliraju sistemi energetskog napajanja.
Trup aviona je tipa polu-monokok. Odjeljak, kabine je oblikovan za sigurnost od oštećenja.
„Hornet“ ima masivan tricikl stajni trap, sa dva točka na nosnoj nozi i opremom za prihvat od brodskog katapulta za ubrzavanje u polijetanju, sa po jednim točkom na snažnim uvlačećim glavnim nogama.
Pilot ulazi u „hornet“ pomoću ugrađenih stepenica koje se uvlače s lijeve strane kabinskog dijela trupa, a sjeda u izbacivo sjedište.
Krilo je višeramenjačno, sa pretkrilcima, krilcima i zakrilcima. Trapeznog je oblika sa uglom strijele od 20 stepeni napadne ivice, a izlazna ivica mu je normalna, u odnosu na ravan simetrije aviona. Ima pretkrilca duž cijelog razmaha, a duž izlazne ivice ima zakrilca sa jednostrukim prorezom, a u produžetku krilca. Pretkrilca i zakrilca se automatski otklanjaju, u zavisnosti od napadnog ugla i Machovog broja u uslovima oštrijeg manevrisanja u borbi i povećanju aerodinamičke efikasnosti u letu pri krstarenju. Jedna od karakteristika je prisustvo izdužene površine složenog oblika „streksa“, za sprečavanje otcjepljenja zračne struje u korijenu krila. Efekat se postiže nastajanjem vrtloga, koji osiguravaju let aviona na velikim napadnim uglovima. Između usisnika i trupa postoji procijep za uklanjanje graničnog sloja na trupu, ispred usisnika za zrak. thumb|200px|Izlazne mlaznice „Horneta“ australijskog zrakoplovstva, mart 2009. godine.
NASA je koristila „Horneta“ za istraživanje leta na malim brzinama, na ekstremno velikim napadnim uglovima, u periodu od aprila 1987. do septembra 1996. godine. Velika zakrilca na izlaznoj ivici krila sa ulogom flaperona, pretkrilca velikog razmaha, sa programiranim upravljanjem računarom pri letu, sa korišćenjem i svih ostalih upravljačkih površine pri malim brzinama „hornet“ je bio veoma upravljiv. Osigurana mu je upravljivost na velikim napadnim uglovima, od 65-70 stepeni.
„Hornet“ je bio među prvim letjelicama koja je u velikoj meri koristila multifunkcijski prikazivač u kabini, koji je omogućavao pilotu da sa prekidačem bira namjenu lovca, podrške ili obadvoje, vršeći rekonfiguraciju računarskog sistema. Ova „mogućnost multiplikatora“, pomoću brze rekonfiguracije računara zadataka, omogućava veliku operativnu fleksibilnost za široku taktičku primjenu aviona, što zahtijeva brza izmjena scenarija borbe u zračnom prostoru. To je bio prvi avion mornarice da ugradi digitalnu multipleks magistralu podataka, što mu osigurava lahku nadogradnju nove dopunske opreme. thumb|200px|„Hornet“ u krozvučnoj oblasti brzina, kondezacija naznačuje normalni udarni talas.
Kod „Horneta“ je značajno to što je projektovan po kriterijumu skraćivanja vremena potrebnog za održavanje, a kao rezultat postignuto je mnogo manje potrebnog zastoja između dva leta, u odnosu na slične avione iz te kategorije F-14 Tomcat A-6 Intruder. Njegovo prosječno vrijeme između dva susjedna kvara je tri puta duže od bilo kog drugog mornaričkog borbenog aviona. Svojim General Electric F404 motorima, koji su savremeno projektovani, visoke pouzdanosti i jednostavnog održavanja. Motori pokazuju izuzetnu čvrstinu pod različitim uslovima rada i veliku otpornost. Motor F404 se povezuje sa zrakoplovom samo u 10 tačaka i može se lako zamijeniti bez posebne opreme i to samo sa četiri izvršioca. Zamjena motora traje samo 20 minuta.
Motori usisavaju zrak kod „Horneta“, kao i kod F-16, sa jednostavnim usisnicima, „fiksne“ geometrije, dok su na F-4, F-14 i F-15 promjenljive, sa promjenljivom površinom ulaznog presjeka. To je kod „Horneta“ ograničavajući faktor maksimalne brzine, ali je jednostavnije rješenje, pouzdanije i lakše za održavanje. Taj segment dopunske veće brzine nema poseban operativni značaj. „Hornet“ ga se ipak nije u potpunosti odrekao, koristi bočne otvore za zrak da uspori i smanji količinu zraka na većim brzina leta. Iako to nije tako efikasno kao automatski promenljiva geometrija usisnika, bočni otvori funkcionišu dovoljno dobro za postizanje brzine leta ekvivalenta Machovog broja 2.
Studija 1989. godine je pokazala da su lovci jednosjedi pogodni za zadatke zrak-zrak, dok su dvosjedi pogodniji za kompleksnije misije napada protiv dobro branjenih ciljeva, po svim vremenskim uslovima. Suština je u tome što više očiju više vide, u slučaju da dva pilota sjede u istom avionu ili lete u zasebnim, blizu jedan drugog. Lovci jednosjedi borci koji nemaju bočne prijateljske pratnje, daleko su više ugroženi.
NGC 808
NGC 808 (također poznat kao ESO 478-1, IRAS 02015-2333, MCG -4-6-3 i PGC 7865) je prečkasta spiralna galaksija koja je udaljena oko 228 miliona sg od Zemlje i nalazi se u sazviježđu Kit. Najveći prečnik je 1,20 (80 hiljada sg) a najmanji 0,6 uglovnih minuta (40 hiljada sg). Prvo otkriće je napravio John Frederick William Herschel 14. oktobra 1830. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Adamstown
Adamstown je jedino naselje na Ostrvima Pitcairn, i njihov glavni grad.
Geografija
Grad je smješten na središtu sjeverne strane ostrva Pitcairn, na obali Tihog okeana i blizu Bounty Baya, jedine "luke" na ostrvu.
Pregled
Adamstown ima populaciju od 48 stanovnika, što je cjelokupno stanovništvo Pitcairn ostrva. Ovo seoce trenutno drži rekord najmanjeg glavnog grada u svijetu, ali ipak ima pristup televiziji, satelitskom internetu, i novom, skupom telefonu. Glavni način kontakta sa vanjskim svijetom je amaterski radio. Gradić je mjesto gdje većina stanovnika jede i spava, dok se druga područja ostrva koriste za branje voća i potragu za hranom. .
François Bozizé
François Bozizé (14. oktobar 1946 – ) jeste političar i bivši predsjednik Centralnoafričke Republike od 2003. do 2013. godine.
Biografija
Rođen je 1946. godine u mjestu Muila, današnji Gabon, u narodu Gbaje. Završio je fakultet za oficire u centralnoafričkoj provinciji Buar. Do 1969. je postao viši poručnik, a 1975. kapetan. Car Jean-Bedel Bokassa ga je 1978. unaprijedio u čin brigadnog generala, jer je istukao francuskog neopunomoćenog oficira, koji se nije prikladno odnosio prema Bokasi. Nakon što je Bokasa srušen s vlasti 1979, Bozize je u Dakovoj vladi postao ministar odbrane. U sljedećoj vladi Kolingbe, bio je ministar za informacije.
Bio je učesnik propalog puča Ange-Félix Patasséa 1982, pa je pobjegao iz zemlje sa još 100 oficira. Tokom egzila je boravio u Francuskoj. Bio je uhapšen u Beninu 1989. i zatvoren. Osuđen je zbog učešća u puču, ali je pomilovan 24. septembra 1991. i pušten 1. decembra iste godine. Poslije toga se vratio u Francusku i tamo živio još dvije godine.
Tokom raspada Istočnog bloka, na vladu Centralnoafričke Republike vršen je pritisak da pokrene demokratizaciju političke klime u zemlji. U međuvremenu je Patase 1993. godine pobijedio na predsjedničkim izborima. Bozize se vratio u CAR i ostao Patasin pobornik, a ovaj ga je unaprijedio u šefa oružanih snaga.
Nakon pokušaja puča 2001, Patase je postao nepovjerljiv prema Bozizeu i smijenio ga s funkcije šefa oružanih snaga. Bozize je kasnije uspješno izmakao njegovim snagama i pobjegao u Čad. Od tamo je nastavio da komanduje pobunjenicima u borbi protiv Patasinih snaga.
Bozizeove trupe osvojile su glavni grad Bangui 15. marta 2003, što je označilo njegovu pobjedu u ratu. Patase je otišao u egzil u Kamerun, a zatim u Togo. Bozize je izabran za predsjednika tek na izborima 2005, a ponovo je pobijedio i 2011. godine.
Sukob 2012-13
Krajem 2012. godine, pobunjenička koalicija pod imenom Seleka pokrenula je rat protiv Bozizeove vlade. Bozize je zamolio Francuze za pomoć u slamanju pobune, ali su ga odbili. Primirje je potpisano 11. januara 2013, a Bozize je pristao da na mjesto premijera postavi opozicionara Nicolasa Tiangayea.
Međutim, pobunjenici su se ponovno digli na oružje 22. marta 2013, optužujući Bozizea da je prekršio uslove mirovnog sporazuma. Pobunjeničke snage su 24. marta 2013. prodrle u glavni grad i zauzele glavne institucije, uključujući i predsjedničku palaču. Bozize i njegova porodica sklonili su se u susedni DR Kongo.
NGC 6051
NGC 6051 (također poznat kao MCG 4-38-21, PGC 57006 i UGC 10178) je eliptična galaksija koja je udaljena oko 440 miliona sg od Zemlje i nalazi se u sazviježđu Zmija. Najveći prečnik je 1,60 (205 hiljada sg) a najmanji 1,1 uglovnih minuta (141 hiljada sg). Prvo otkriće je napravio Jean Marie Edouard Stephan 20. juna 1881. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Pritisak
mini|300p|desno|Primjer pritiska vode Pritisak (p) se, posve općenito, definiše kao omjer sile (F) i površine (S) na koju ta sila djeluje pod pravim uglom. Možemo pisati:
Proizlazi da je mjerna jedinica za pritisak njutn po metru kvadratnom (N/m2). Ta izvedena mjerna jedinica se kraće naziva paskal (Pa).
Pritisak je, u većini slučajeva, pojam vezan uz izučavanje fluida (tekućina i plinova), međutim i u fizici čvrstih tijela koristimo taj pojam - npr. kontaktni pritisci između čvrstih tijela u dodiru.
Za bolje razumijevanje pritiska, dobro je objasniti uzrok njegove pojave kod fluida.
Jedinice za pritisak su:
Newtonovi zakoni kretanja
Prvi zakon: Zakon inercije
U originalu, na latinskom, Newton ga je zapisao:
Svako tijelo ostaje u stanju mirovanja ili jednolikog pravolinijskog kretanja sve dok neka sila dovede do promjene tog stanja. Taj zakon zove se još i zakon inercije.
Drugi zakon: Zakon sile
Ovaj zakon Newton je napisao ovim riječima, na latinskom:
Promjena količine kretanja proporcionalna je ukupnoj sili koja djeluje na tijelo i odvija se u smjeru djelovanja te sile.
Sila je jednaka izvodu impulsa po vremenu:
Iz te formule slijedi da je u slučaju konstantne mase (masa se može i mijenjati, npr. kod rakete) intenzitet sile jednak proizvodu mase tijela i ubrzanja koje tijelo dobije djelovanjem te sile:
Za slučaj konstantne mase važi
te stoga:
ili u skalarnom obliku:
gdje je F sila, m (konstantna) masa tijela, a a ubrzanje koje to tijelo dobija djelovanjem sile. Sila od 1 Njutna je sila koja tijelu mase 1 kilograma daje ubrzanje od 1.
Treći zakon: Zakon akcije i reakcije
Svakom djelovanju (akciji) suprotstavlja se po intenzitetu jednako i suprotno usmjereno djelovanje (reakcija). Djelovanje dvaju tijela jednog na drugo jednako je i suprotno usmjereno.
Četvrti zakon
Ponekad se u literaturi spominje i tzv. Četvrti zakon mehanike (iako ga Newton u Principia Mathematica ne navodi), koji se odnosi na slaganje sila: ako na neko tijelo djeluje n sila, onda je ukupna sila (o kojoj je riječ u 2. zakonu):
Frano Lasić
Frano Lasić, je hrvatski pjevač i glumac.
Rani život
Rođen je u Rijeci, ali od malih nogu živi u Dubrovniku. Završio je fakultet mašinstva u Dubrovniku, ali se time nikada nije bavio. Još u srednjoj školi zainteresirao se za glumu i nastupao je u dubrovačkom pozorištu “Marin Držić”.
Festivali
Nekoliko nastupa na domaćim festivalima, na kojima se pojavio sredinom 1980-ih. godina. Pjevao je na Splitskom festivalu, Zagrebfestu i Mesamu.
Aktivnosti
Svoj prvi film “Okupacija u 26 slika” Lordana Zafranovića snima 1978.g. Nakon toga odlučuje da se posveti glumi. 1983.g. odlazi u Ameriku, gde je proveo sedam godina, i gdje je završio produkciju i glumu. Nakon Amerike kraće vrijeme je živio u Engleskoj i u Beču. Do danas je igrao u preko 55 filmova sa područja bivše Jugoslavije. Najzapaženiju ulogu ostvario je u filmu Kiklop režisera Antuna Vrdoljaka, iz 1982.g. koji je rađen po romanu hrvatskog književnika Ranka Marinkovića. U njemu tumači lik pozorišnog kritičara Melkiora Tresića – anksioznog intelektualca koji se potuca po zagrebačkim ulicama i kafanama razmišljajući o svojoj sudbini uoči nadolazećeg vrtloga drugog svjetskog rata.
Ostvario je i kratku, ali zapaženu muzičku karijeru. 1983.g. nastupa na Splitskom festivalu zabavne muzike sa pjesmom Đele Jusića Zagrljeni koja je postala veliki hit. Također njegova pesma Volim te budalo mala je bila pobednica Zagrebfesta, a objavljuje i LP “Frano Lasić” gde se pored ovih hitova nalazi i hit Dobro jutro.
Muzej Revolucije
Muzej Revolucije je deveti studijski album rock grupe Zabranjeno pušenje, objavljen 7. novembra 2009. godine u izdanjima sarajevske diskografske kuće Hayat Production, zagrebačkog Croatia Recordsa, podgoričkih Vijesti i beogradskog Long Playa. Objavljen je na 92. godišnjicu Oktobarske revolucije.
Frano Lasić
Aktivnosti
Frano Lasić strastveni je jedriličar i sa svojom djecom često jedri. Voli ronjenje, ali i ostale sportove: skijanje, tenis. Posljednjih godina nastupa u telenovelama kao što su Villa Maria, Obični ljudi i Zabranjena ljubav.
Diskografija
Snimio je albume :
Muzej Revolucije
Spisak pjesama
Izvor: Discogs
Izvođači i saradnici
Preneseno s omota albuma.
Neno Belan
mini|Neno Belan Neno Belan, hrvatski kantautor, pjevač i kompozitor pop i zabavne muzike mediteranskog izražaja. Rođen u Splitu, živi u Rijeci.
Festivali
Brojni nastupi na Splitskom festivalu, najprije sa grupom Đavoli, a potom i solo, kao i na Mesamu i hrvatskom izboru za Eurosong - Dora.
Uspjesi
Većinom nagrade na Splitskom festivalu, Zadrafestu, Zagrebfestu, u zadnje vrijeme redovito prve nagrade na Marko Polo festu, te na jednom od najprestižnijim festivalima današnjice - večerima Dalmatinske Šansone- u zadnje tri godine osvaja nagrade i publike i stručnog žirija (s šibenskom klapom More).
Solo karijera (i Fiumensi)od 1991.:
S Đavolima brojni nastupi i nagrade - najviše na Splitskom festivalu
Rand al'Tor
Rand al'Tor je imaginarni glavni lik iz knjiga Točak vremena.
Fizički izgled
Rand ima sive oči i riđu kosu. Visok je otprilike 196-197 cm. U 11. knjizi serijala, Rand gubi lijevu šaku, i sada sa samo jednom rukom barata mačem.
Porijeklo
Randovo rođenje je predskazala Aes Sedai Gitara Moroso, koja je tom prilikom umrla od šoka. Njene riječu su bile: ''Ponovorođen je! Osjećam ga! Zmaj je udahnuo prvi put na padinama Zmajeve planine! On dolazi! Svijetlost nek nam pomogne! Svijetlost nek' pomogne svijetu! Leži u snijegu i plač mu je glasan kao grom! Svijetli kao sunce!'' Rand je rođen 978. godine, na padinama Zmajeve planine, u zadnjoj bici Aijelskog rata. Njegova majka je bila Tigrejna, princeza Andora. Nekih deset godina prije Aijelskog rata, Gitara je upozorila Tigrejnu da treba u tajnosti da ode iz Andora, ode u Aijelsku pustaru, i da postane jedna od Aijela. Ako ovo ne uradi, svijet je unaprijed izgubljen. Tigrejna je poslušala Gitarin savjet. Nažalost, umrla je pri porođaju. Randa je us snijegu našao Tam al'Tor, oficir u ilijanskoj vojci. Pošto on i njegova žena Kara al'Tor nisu imali djece, uzeli su malog Randa i preselili su se u Tamov rodni kraj, Dvije rijeke. Mali Rand je odrasta u selu Emondovom polju. Njegovi najbolji prijatelji su Matrim Kauton, veseo i uvijek spreman na smicalice, i Perin Ajbara, kovačev šegrt. Njihove sudbine su bile tijesno povezane, iako oni tada nisu to znali.
Titule
Rand al'Tor je sa svojom čuvenosti stekao mnoga zvanja u različitim zemljama i narodima ka što su:
Zjenica svijeta
U Emondovo polje 998. godine je došla Moraina Sedai, predstavši se kao istoričarka. Ona je tragala za Ponovorođenim zmajem i znala je da je neko od tri dječakla Zmaj. Troloci su napali Dvije rijeke, spalivši mnogo kuća i umalo ubivši Randa. Moraina je ubijedila Randa, Meta i Perina da trebaju da pođu sa njom u grad Tar Valon. Također im je otkrila da su ta'vereni, osbe koje oblikuju događaje oko sebe i povećavaju vjerovatnoću. Sa Morainom su pošle djevojke Ninaeva i Egvena, kao i stari zabavljač Tom Merilin. Obe djevojke su kasnije postale Aes Sedai, a Egvena je u 6. knjizi postala Amirilin Tron, vođa svih Aes Sedai. Družina je stigla do grada Baerlona bez problema. Međutim, kada su izašli iz Baerlona u divljinu, velike horde Troloka su počele da ih progone. Bili su primoranii da se sakriju u drevni, mrtvi grad Šadar Logot. U Šadar Logotu je prebivalo zla magla Mašada, kao i zli Mordret koje je krao tijela i duše. Met je u Šadar Logotu uzeo ukleti bodež koji ga kasnije nije umalo ubio. Troloci su potjerani Midraalima, ipak ušli u grad, a družina se raštrkala i razdvojila. Met, Rand i Tom su uspijeli da pobjegnu i da se ukrcaju na trgovački brod. Iskrcali su se gradu Bijeli most. Tamo ih je napao jedan Midraal. Tom je krenuo u borbu sa Midraalom, dajući momcima vremena da pobjegnu. Met i Rand su putovali do Kaemlina, glavnog grada Andora. Tamo su srelii Moirainu, Egvenu, Perina i Ninaevu. Odlučili su da odu do mističnog izvora energije, Zjenice svijeta, jer su čuli niz glasina da Mračni namjerava da oslijepi svijet. Putovali su Putevima, drevnim magičnim rutama između gradova, načinjenim uz pomoć saidna. Uz pomoć Puteva, stigli su do zemlje Šijenar za nedelju dana. Tamo su čuli da Lord Agelmar kreće u beznadežnu bitu protiv snaga Sijenke. Uspijeli su da stignu do Zjenice svijeta. Ispostavilo se da je to bazen saidina, kako im je rekao zadnji Nim, čuvar zjenice. Pojavljuju se dva Izgubljena, Aginor i Baltamel. Nim napada Baltamla, ubijajući i sebe i njega. Aginor iz Zjenice povuče više moći nego što može da izdrži i umire. Tada Rand otkriva da može da usmjerava, upotrebljujući moć Zjenice da uništi vojsku Troloka. U Zjenici Moraina nalaziii Zmajev barjak iz Doba legendi, kao i Rog Valera koji može da dozove mrtve heroje iz groba.
Lov na rog
U napadu Prijatelja Mraka na tvrđavu Fal Daru Rog Valera i bodež iz Šadar Logota bivaju ukradeni. Mladić Met će bez bodeža umrijeti, jer Aes Sedai moraju imati bodež da bi prekinule Metovu vezu sa zlom Šadar Logota. Rand, Met i Perin kreću u potragu za Rogom, zajedno sa četom Šijenaraca. Nakon mnogih avantura, prolaska kroz Kairhijen, ubistva kralja Galdrijana, upda u gildu vatrometa, mladići stižu u grad Falme, koji je pod Seanšanskom okupacijom. Rog i bodež su u vlasništvu seanšanskog lorda. Rand uspijeva da ukrade Rog i bodež, ali počinje napad Djece svijetla na grad. Met zasvira u Rog i priziva mrtve heroje koji satjeraju Seanšane u more. Rand se bori sa Išamaelom na nebu, uspijevajući da ga ozbiljno rani. Na kraju bitke proglašava se Ponovorođenim zmajem.
Ponovorođeni zmaj
U ovoj knjizi Rand odlučuje da mu treba konačan dokaz da je pravi Ponovorođeni zmaj, a ne lutka Aes Sedai. Kreće na putovanje do tvrđave Kamen Tira, jer se tu nalazi legendarni mač Kalandor koji može da uzme samo pravi Ponovorođeni zmaj. Putovanje do Kamena je bilo dugo, a progonili su ga Prijatelji Mraka i Psomraci. Na kraju knjige se sukobio sa Izgubljenima Be'lalom i Išamaelom, upijevši da ih ubije pomoću Kalandora. Kamen Tira je pao pod hordama Aijela i Rand je proglašem gospodarem države Tir.
Dolazak sijenke
U ovoj knjizi Izgubljena Lanfear dolazi Randu i nudi mu zajedničku vladavinu nad svijetom. Rand se sprema da odbije, ali Lanfear bježi kada Troloci napadaju Kamen Tira. Rand odlučuje da ode u drevni Aijelski grad Ruidean, i u ter'angrealu proživi istoriju Aijela. Uspijeva da prođe Ruidean i i svi Aijeli ga priznaju za vrhovnog poglavara (osim odmetnutog klana Šaido). U Ruideanu Rand se sukobljava sa Izgubljenim Asmodeanom i uspijeva da ga savlada uz pomoć Lanfear. Rand ostavlja Asmodeana u životu da bi mogao da ga uči o Istinskom izvoru i upotrebi saidina.
Nebeski oganj
200px|desno|mini|Zmaj Baner. 200px|desno|mini|Baner od Svjetlost. Odmetnuti Aijelski klan Šaido, predvođen poglavarom Kuladinom, prelazi Kičmu svijeta i napada državu Kairhijen. Rand vodi njemu vjerne Aijele u Kairhijen, kako bi spasao zemlju u uništio Šaidoe. Kuladin pali čitav Kairhijen i na kraju opsjeda glavni grad. Ogromni broj ljudskih žrtava u pohodu Šaidoa podstiču Randa u odluci da će koristiti Istinski izvor protiv njih. U velikoj bici kod glavnog grada Kairhijena Šaidoi su skršeni, ali Rand umalo izgubi život od munja, koje je poslao Izgubljeni Samael. Kairhijen prizna Randovu vrhovnu vlast. Na dokovima Kairhijena, Randa napada Lanfear, histerična zato što je saznala da je Rand zaljubljen u mladu Aijelku Avijendu. Rand nije želio da ubije nijednu ženu, čak ni Lanfear, pa bi ga Lanfear sigurno nadvladala da nijie bilo Moraine. Moraina je gurnula Lanfear u veliki prstenasti ter'angreal, koji se istopio kada su Lanfear i Moraina upale. Kada je Rand saznao da Izgubljeni Rafhvin vlada Andorom, on ga napada i ubija, iako uz pomoć Ninaeve Sedai. Elejna Trakand stupa na presto Andora.
Osnivanje Crne kule
U 6. knjizi, Mazrim Taim, bivši Lažni Zmaj, dolazii do Randa i nudi mu svoje usluge. Rand daje Taimu važan zadatak: obučavanje muških usmjerivača. Taim dolazi na malu farmu, na jedan dan hoda od Kaemlina, i počinje da regrutuje prve Aša'mane. Farma je dobila ime Crna kula, u suprotnosti sa Bijelom kulom Aes Sedai. Do 11.knjige Taim je skupio 800 Aša'mana. Također je sebe proglasio M'hejlom (vođom) Crne kule, iako je vrhovni gospodar Aša'mana Rand.
Randova otmica i osvajanje Ilijana
U 6.knjizi Randa otima 39 Aes Sedai, predvođene Galinom Kazban od Crvenog Ađaha. Galina pravi dogovor sa Šaidoima da štite Aes Sedai od vojski Randovih podanika. Galina je Randa zatvarala u kavez (zbog čega je Rand dobio klaustrofobiju) i okrutno ga prebijala. Randa je spasila velika vojska Aijela i Aša'mana, koje su vodili Perin i Mazrim Taim. Posle bitke, 9 salidarskih pobunjeničkih Aes Sedai se zaklinje Randu na vjernost. Ipak, od njegove otmice Rand ne vjeruje nijednoj Aes Sedai. Zajedno sa Davramom Bašerom i Legijom Zmaja, Rand izvodi napad na Ilijan, ubijajući Izgubljenog Samela (posle teške borbe). Posle bitke, Ilijanski Savjet Desetorice proglašava Randa za kralja Ilijana.
Zaustavljanje seanšanske izvazije i čišćenje saidina
Rand saznaje da su Seanšani ponovo došli na njegov kontinent. Štaviše, zauzeli su države Tarabon, Amadiciju i Altaru. Posle velike bitke, sa puno gubitaka na obje strane, Seanšani i Randova vojska sklapaju primirje. Seanšanska osvajanja su zaustavljena. Rand izvodi čišćenje saidina od kletve, uz pomoć dva velika sa'angreala. Zlo koje je ukaljalo saidin se neutralisalo sa zlom Šadar Logota. Tokom čišćenja saidina, svi preživjeli Izgubljeni napadaju Randa, ali su poraženi od koalicje Aes Sedai i Aša'mana. Arad Doman pada u Randove ruke. U 11. knjizi Izgubljena Semirejdž, prije nego što je Rand zarobi, odsijeca njegovu lijevu šaku.
Kalij-nitrit
Kalij-nitrit je so kalija i nitritne kiseline (HNO2). Hemijska formula mu je KNO2.
Proizvodnja
U prirodi se javlja kao prijelazna faza u ciklusu dušika – podjednako pri nitrifikaciji i denitrifikaciji. U industriji se dobija uvođenjem dušikovih oksida u rastvor kalij-hidroksida.
Upotreba
Može se upotrebljavati kao dodatak namirnicama (konzervans), zajedno s natrij-hloridom i natrij-nitritom. Oznaka mu je E249. Dodavanjem u mesne prerađevine gradi nitrosomioglobin te omogućuje održavanje svježe i svijetle boje mesa.
Bitka kod Herakleje
Herakleja, stari grad u južnoj Italiji na mjestu današnjeg Policoro, nedaleko od željezničke pruge Taranto – Reggio, gdje je epirski kralj Pir 280. p. n. e. pobijedio Rimljane pod konzulom Publijem Levinijem.
281. p. n. e. italijanski grad Taranto je ratovao protiv Rima koji je već uveliko vladao središnjom Italijom. Grad je pozvao u pomoć kralja Pira, koji je pristao ali pod uvjetom da se sva vojska grada stavi pod njegovu vlast.
Pir je postavio logor svoje vojske (23 hiljade pješaka, tri hiljade konjanika i 19 slonova) nedaleko od rijeke Agri a prijelaze je nadzirao konjicom. Prema klasičnom načinu vođenja rata, Rimljani su otpočeli borbu jakim konjaničkim napadom preko rijeke. Kada je epirska konjica pod Pirovim vodstvom odbačena, Pir je krenuo sa svojim falangama, a kad je falanga došla u težak položaj on je iznenadio s boka rimsku konjicu sa slonovima koji još nisu poznavali slonove i na taj način ih uplašio. Rimski konjanici, zastrašeni slonovima se se dali u bijeg a time i uzrokovali i povlačenje rimske pješadije.
Ipak, iako nije jasno zašto je Pir ubacivao svoje snage po dijelovima u borbu, on je odnio veliku pobjedu protiv brojčano jačih Rimljana, čiji se gubici prema nekim historičarima procjenjuju čak i do 15 hiljada, dok je Pirova vojska imala negdje oko 4 hiljade mrtvih.
Lizimah
Lizimah ( oko 360. p. n. e.-281. p. n. e. ), makedonski general Aleksandra III. Velikog. Nakon Aleksandrove smrti Lizimah je u ratovima dijadosa kao kralj, od 306. p. n. e., zavladao velikim dijelovima Tracije i Male Azije.
NGC 1591
Najbliži NGC/IC objekti
Sljedeći spisak sadrži deset najbližih NGC/IC objekata.
Lizimah
U toku Aleksandrova vojnog pohoda na Perziju, Lizimah je bio jedan od njegovih tjelesnih čuvara. Kada je Aleksandar 323. p. n. e. umro, Lizimah dobija kao satrap na upravu Traciju. Iste se godine udružio sa Antipaterom, Kraterom, Antigonom i Ptolemejem protiv Perdike, glavnog regenta carstva. 315. p. n. e. udružuje se sa Ptolemejem, Seleukom i Kasandrom protiv Antigona i njegovog sina Demetrija. Međutim, u prvih nekoliko godina međusobnog ratovanja dijadosa Lizimah nije puno učestvovao. Više je ratovao protiv Tračana i ostalih lokalnih domorodaca. 311. p. n. e. dogovoren je mir između Antigona i njegovih protivnika. Time je Lizimahu priznata vlast u Traciji. Rat je nastavljen već 310. p. n. e. 306. p. n. e. Lizimah je uzeo titulu kralja.
302. p. n. e. Lizimah, Ptolemej, Seleuk i Kasandar su sa svih strana napali Antigona u Aziji. Lizimah je bez većeg otpora osvojio dijelove Male Azije. Antigon je sa velikom vojskom krenuo protiv njega i pozvao sina Demetrija da mu sa pridruži. Lizimah je međutim izbjegao bitku i spojio svoju vojsku sa Seleukom, koji je iz Indije doveo 500 slonova. Lizimah i Seleuk porazili su udružene Antigona i Demetrija u bitki kod Ipsa, 301. p. n. e. Antigon je poginuo a Demetrije bio prisiljen na bijeg.
Nakon ove pobjede najveći dio Antigonova u carstva u Aziji dobio je upravo Lizimah. 300. p. n. e. Lizimah je sklopio mir sa Ptolemejem i oženio njegovu kćer Arsinoju II.
297. p. n. e. Lizimah je ponovo zaratio sa Demetrijem, ali ga je priznao 294. p. n. e. za vladara Makedonije. Demetrije je, međutim, imao planove za napad na Lizimaha u Aziji pa se Lizimah udružio sa epirskim kraljem Pirom. 288. p. n. e. Lizimah i Pir su osvojili Makedoniju. Lizimah je isprva priznao Pira vladarem Makedonije. Demetrije je sa vojskom krenuo protiv Lizimaha u Aziji, ali se predao Seleuku 285. p. n. e. Zatim se Lizimah okrenuo protiv Pira i 284. p. n. e. sam zavladao Makedonijom. U tom trenutku Lizimah je na vrhuncu moći.
Lizimah je, pod uticajem Arsinoje II., optužio za urotu i pogubio svog najstarijeg sina Agatokla. Nakon toga mnogi gradovi u Aziji, koji su mu bili vjerni, okreću se protiv njega. Opće neraspoloženje protiv Lizimaha iskoristio je Seleuk i napao Lizimaha u Aziji. Seluk je porazio Lizimaha u bitki kod Kuropedija, 281. p. n. e. Tu je Lizimah i poginio.
TSG 1899 Hoffenheim
TSG 1899 Hoffenheim je njemački nogometni klub iz Sinsheima. Takmiči se u Bundesligi, prvom rangu njemačkog nogometa.
Historija
Klub je osnovan 1. jula 1899. godine. Nastao je spajanjem klubova Turnverein Hoffenheim i Fußballverein Hoffenheim. Do 1990-ih, bio je samo lokalna amaterska ekipa koja je igrala u osmoj ligi. Međutim, polako napreduju i 1996. godine se počinje takmičiti u Verbandsligi Nordbaden. Početkom novog milenijuma Hoffenheim završava prvi u Verbandligi, te ostvaruje plasman u Oberligu Baden-Württemberg, četvrti rang njemačkog nogometa. Još jednim prvim mjestom, klub dolazi do Regionallige Süd sezone 2001/02. U svojoj prvoj sezoni u Regionalligi završavaju na 13. mjestu, naredne sezone popravlja plasman zauzimanjem petog mjesta.
U naredne dvije sezone završava na petom i sedmom mjestu, te na četvrtom sezone 2005/06. Sezone 2003/04. klub po prvi put nastupa u Njemačkom kupu u kojem stižu do četvrtfinala, u kojem ih zaustavlja član 2. Bundeslige, VfB Lübeck. Na putu do četvrtfinala izbacili su Eintracht Frankfurt, Karlsruher SC, te bundesligaša Bayer Leverkusen. 2005. godine došlo je do pregovora o spajanju tri kluba: Hoffenheima, Astoria Walldorfa, i Sandhausena za stvaranje FC Heidelberga 06, no pregovori su raspušteni, zbog neuspjeha o dogovora za lokaciju novog stadiona.
Benevento
Benevento (izvorno Maleventum, što doslovno znači loš vjetar, ali možda i mjesto ludih ljudi) glavno je mjesto pokrajine Benevento, u centru Campanije, nekih 50 km od Napulja, a i raskršće mnogih cesta na jugu Italije. Beneventum je zbog takvog položaja vrlo često u historiji bio poprište sukoba i bitaka.
Najpoznatije bitke koje su tu vođene:
Količina kretanja
Fizikalna veličina koju zovemo količina kretanja je vektorska veličina čiji je intenzitet definisan kao  gdje je \mathbf{}m masa tijela, a \mathbf{}v brzina. Taj je vektor, dakle, usmjeren u smjeru vektora brzine.
Derivacija količine kretanja po vremenu jednaka je sili, a to je ujedno i drugačiji prikaz prvog Newtonovog zakona ili zakona inercije, što je lahko pokazati:
U gornjoj formuli važno je uočiti da se masa može izvući ispred operatora derivacije, s obzirom na to da je njena derivacija jednaka nuli, tj. masa je konstantna, što općenito vrijedi za većinu tijela u kretanju nerelativističkim brzinama. Konstantnost mase se ne bi, na primjer, mogla pretpostaviti kod proračunavanja kretanja rakete, s obzirom na to da velika masa goriva izgara u vrlo kratkom vremenu.
Održanje linearne količine kretanja
Količina kretanja je vrlo važna i ilustrativna fizikalna veličina. Njena važnost se može izreći zakonom o očuvanju količine kretanja, što je jedan od temeljnih zakona mehanike. Taj bi se zakon mogao formulisati na slijedeći način: Količina kretanja izoliranog sistema je konstantna, odnosno, ukupna promjena količine kretanja u vremenu unutar izoliranog sistema jednaka je nuli.
Upravo navedenu tvrdnju je lahko obrazložiti: Zamislimo da se izolirani sistem sastoji od Njutn čestica. Na svaku česticu u svakom trenutku djeluje neka rezultantna sila pa će tako na i-tu česticu djelovati neka sila, koja je posljedica interakcije s ostalim česticama, a na j-tu česticu će djelovati. Ukupna sila u sistemu jednaka je zbiru svih N sila, a kako znamo iz 3. Newtonovog zakona da je sila i-te čestice na j-tu česticu jednaka po intenzitetu, a suprotna po smjeru sili j-te čestice na i-tu česticu, tako možemo zaključiti da je vektorska suma svih unutrašnjih sila u sistemu jednaka nuli. Ako je rezultantna sila jednaka nuli, tada, uz gornje definicije, i vrijedi zakon o očuvanju količine kretanja.
Hematopoeza
thumb|180px|Dijagram koji pokazuje razvoj različitih krvnih ćelija iz matičnih ćelija hematopoeze u zrele ćelije
Hematopoeza (grč. αἷμα - hema = krv + ποιεῖν - poesis = tvoriti, napraviti) je proces formiranja ćelijskih krvnih  komponenti. Sve ćelijske komponente krvi su izvedenice hematopoetskih matičnih ćelija. Da bi se održale stabilne razine krvnih ćelija  u perifernoj cirkulaciji,  zdrava odrasla osoba, dnevno proizvede približno 1011–1012 novih uobličenih  krvnih elemenata.
Matične hematopoetske ćelije
Matične hematopoetske ćelije (HSC) se nalaze srži kostiju (koštanoj srži). One imaju jedinstvenu sposobnost da stvaraju sve druge tipove krvnih ćelija. >Ove matične ćelije su samoobnavljajuće; kad se umnožavaju, bar dio novonastalih ćelija ostaje u matičnom obliku, tako da se zaliha matičnih ćelija, u normalnim okolnostima,  ne iscrpljuje. Preostale kćeri HSC ćelija (mijeloidne i limfoidne progenitorske ćelije), međutim, mogu se usmjeriti na  bilo koji od alternativnih puteva diferencijacije, u procesima  koji dovode do proizvodnje jednog ili više specifičnih tipova krvnih ćelija, koje  nisu samoobnovljive. To je jedan od životno najznačajnijih procesa u organizmu.
Tipovi
Hematopoeza granulocita se označava kao granulopoeza, a megakariocita – megakariocitopoeza.
Razmještaj
Kod djece, hematopoeza se obavlja u srži dugih kostiju, kao što su femur (natkoljenica) i tibija (potkoljenica). Kod odraslih se uglavnom odvija u karlici, lobanji, pršljenovima i grudnoj kosti.
Jezero Lucerne
mini|desno|300px|Karta jezera Jezero Lucerne (njem. Vierwaldstättersee) je jezero u Švicarskoj, četvrto po veličini u zemlji. Jezero ima karakterističan izuvijan oblik i pruža se od grada Lucerne do planina. Površina jezera je oko 144 km2, a najveća dubina na jezeru je 214 m. Veći dio obala jezera se uzdiže u planine i do 1,500 m, praveći tako pitoreskne pejzaže. Jezero se graniči sa pet švicarskih kantona: Uri, Schwyz, Obwalden, Nidwalden i Lucerne. U jezero utiču rijeke Reuss, Muota, Engelberger Aa i Sarner Aa.
Hematopoeza
Vanmoždinska
U nekim slučajevima, jetra, timus i slezena mogu nastaviti hematopoetsku funkciju, ako je to potrebno. To se zove vanmoždinska hematopoeza. Ta činjenica može dovesti do značajnog povećanje veličine tih organa.
Tokom fetusnog razvoja, kosti, a time i koštana srž se razvijaju kasnije, pa je funkcija jetre glavni hematopoetski izvor. Zbog toga je tokom razvoja jetra uvećana.
Ostali kičmenjaci
Kod nekih kičmenjaka, hematopoeza se može javiti  ondje gdje god postojie labave strome vezivnog tkiva i spor dotok krvi, kao što je želudac, slezena ili bubrezi.
Lydnevi
Lydnevi je umjetni jezik poput Esperanta ili Slovia.
Primjer lydnevskog jezika
Oče naš:
Zlatko Pejaković
Festivali
Nekoliko nastupa na festivalima, uglavnom na Splitskom festivalu, gdje 1979. osvaja Grand Prix u Večeri zabavnih melodija za pjesmu "Ljetu je mome kraj". 1974. zajedno sa "Korni-grupom" zastupa Jugoslaviju na "Pjesmi Eurovizije" u engleskom kupalištu Brighton sa pjesmom "Moja generacija"
Poluprečnik
Poluprečnik je polovina prečnika
Masakr
Masakr je po definiciji iz: The American Heritage® Dictionary of the English Language, (Fourth Edition. Copyright© 2004, 2000 by Houghton Mifflin Company. Published by Houghton Mifflin Company.)
Stoji da je izraz korišten u imenovanju određenog broja masakra u historiji.
Prvo zabilježeno korištenje riječi masakr (en. massacre) u imenovanju događaja je kod Marlowe-a (oko 1600. g), a odnosi se na masakr na dan St. Bartholomew-a.
Nacionalno prijelazno vijeće (Libija)
150px|mini|desno|Amblem Nacionalnog prijelaznog vijeća Nacionalno prijelazno vijeće (arapski: المجلس الوطني الانتقالي, al-majlis al-waṭanī al-intiqālī) je organ vlasti koga su u Libiji formirale antigadafijevski pobunjenici za vrijeme ustanka 2011. Njegovo formiranje je objavljeno 27. februara 2011. u Bengaziju sa svrhom da služi kao "političko lice revolucije". U nekim medijima se navodi i kao Nacionalno libijsko vijeće ili Libijsko nacionalno vijeće. 5. marta 2011. Vijeće je izdalo saopćenje u kome sebe naziva "jedinim predstavnikom cijele Libije"  Vijeće za Libiju koristi naziv Libijska Republika (arapski: الجمهورية الليبية al-Jumhūriyya al-Lībiyya).
Goa'uld
mini|desno|350px Goa'uldi su izmišljeni likovi iz serije Stargate SG-1. Prikazani su kao parazitska bića, čija egzistencija zavisi o uzimanju drugog bića za domaćina. Goa'uldi potiču sa planete koju je SGC označio kao P3X-888. Prije mnogo godina oni su bili primitivni zmijoliki oblik života sve dok u njihovu krv nije dospjela određena količina vanzemaljskog elementa Naquadaha i tada su postali svjesna bića. Oni su otjelotvorenje čistog zla. Pokoravaju svjetove koristeći se sistemom Zvjezdanih vrata, predstavljajući se manje naprednim civilizacijama kao Bogovi.
Nastanak
mini|desno|350px Prva vrsta koju su koristili za domaćina su bili Unasi ali su vrlo brzo prešli na ljude, koje su odveli sa njihovog matičnog planeta Zemlje na druge planete kao radnike, jer je ljudsko tijelo najlakše za iscjeljenje. Mogu živjeti hiljadama godina, zahvaljujući takozvanim sarkofazima koji imaju moć da iscjeljuju žive i mrtve vraćaju u život. Kako bi postali sposobni preuzeti domaćina moraju sazrijeti. Nezreli Goa'uld koristi Jaffe, vrstu vrlo sličnu ljudima kao žive inkubatore. Također sazrijevaju u vodenim kontejnerima kroz koje teče stalna električna energija. Pored toga što služe kao inkubatori za nezrele simbionte Jaffe predstavljaju goa'uldsku najodaniju vojsku. Simbionte rađaju aseksualne majke, goa'uldske kraljice. Svaki novorođeni simbiont genetski nasljeđuje svo znanje svoje majke (osim ako ga majka ne želi prenijeti na potomka).
Izgled
mini|lijevo|200px|Simbiont Simbionti se razlikuju po izgledu zavisno od stepena razvoja. Mladi simbiont je bjelji s dva crna oka, a stariji i zreliji su sivo-zelenkasti. Većina njih ima četiri svijetla crvena oka i peraje koje im omogućavaju kretanje u vodenoj sredini. Kada uzimaju nekog za domaćina stvaraju kanal sa stražnje strane vrata kroz koji ulaze i omotavaju se oko žrtvine produžene moždine te prodiru u mozak. Tako u roku nekoliko trenutaka potisnu svijest domaćina i preuzimaju kontrolu nad njegovim tijelom. Njihovo društvo je robovlasničkog karaktera. Na vrhu hijerarhijske ljestvice nalaze se Sistemski lordovi. Ispod njih su niži Goa'uldi koji teže položaju među sistemskim lordovima i na kraju idu robovi-pokoreni narodi koji služe Goa'uldima.
Bengazi
Bengazi ili Bengasi (arap. بنغازي Banġāzī) je lučki grad na sjeveroistoku Libije na istočnoj obali zaljeva Sidra. Grad ima oko 630.000 stanovnika (procjena 2011. god.), drugi je grad u Libiji po broju stanovnika i važna je karavanska veza sa unutrašnjem dijelom zemlje. Šire metro područje grada ima oko 1,1 milion stanovnika. Sjedište je regije Kirenaika (bivša provincija).